डीजे स्नेक
विलियम समी एटियन ग्रिगेसीन (जन्म: १३ जून १९८६), जिन्हें पेशेवर तौर पर डीजे स्नेक के नांम से जाना जाता है, पेरिस में जन्मे एक फ्रेंच डीजे और रिकॉर्ड निर्माता हैं। डीजे स्नेक ने २०१३ में "बर्ड मशीन" और "टर्न डाउन फॉर व्हाट" जैसे एकल गीतों के साथ अंतर्राष्ट्रीय संगीत के क्षेत्र में पहचान कायम की। जून २०१३ में, डीजे स्नेक को डिप्लो द्वारा बीबीसी रेडियो १ पर प्रसारित होने वाले उनके रेडियो शो "डिप्लो एंड फ्रेंड्स" में लाइव संगीत मिश्रण के लिए आमंत्रित किया गया। इसके बाद डीजे स्नेक और डिप्लो ने एक साथ सहयोग कर काम करने की घोषणा की, जिसकी शुरूआत २०१४ में हुई, और अंततः २०१५ में मॉ और डिप्लो के मेजर लेज़र के साथ-साथ पुसीकैट डॉल्स की पूर्व सदस्य मेलोडी थॉर्नटन के सहयोग से बना यह एकल "लीन ऑन" के रूप में रिलीज़ हुआ। ३० अप्रैल २०१४ को, डीजे स्नेक को फॉक्सवेइकली द्वारा "आर्टिस्ट टू वॉच" के रूप में चिन्हित किया गया था। उन्होंने और डिलन फ्रांसिस को ग्रीष्मकालीन मदरशिप टूर २०१४ के लिए स्क्रिलेक्स के साथ वैकल्पिक सहायक कलाकारों के रूप में घोषित किया गया था। मार्च २०१८ में, डीजे स्नेक ने बिलबोर्ड की "बिलबोर्ड डांस १००" नामक नृत्य संगीतकारों की २०१८ की रैंकिंग में नौवाँ स्थान प्राप्त किया।